open-index/open-wikipedia-markdown huggingface dataset:
Mustavuoren rautatietunneli II

**Mustavuoren rautatietunneli II** tai **Ylämäen rautatietunneli** on rautatietunneli Suonenjoella Pieksämäen–Kuopion rataosalla. Tunnelin pituus on 373 metriä, ja se on valmistunut vuonna 1966.

## Lähteet
Yläköngäs

**Yläköngäs**, saameksi **Karrakuoikka**, norjaksi *Øvre Storfoss*, on kolmiportainen koski Tenojoessa Utsjoen suulta länteen. Kosken pituus on 5,5 km ja putouskorkeus 13,5 metriä. Se sijaitsee Suomessa Utsjoen kunnassa, Norjan puolella Tenon kunnassa.

## Lähteet
Natalie Myburgh

**Natalie Anne ”Toy” Myburgh** (15. toukokuuta 1940 – 21. tammikuuta 2014) oli eteläafrikkalainen uimari. Hän kilpaili vuoden 1956 kesäolympialaisissa Melbournessa, jossa hän sai pronssia naisten 4 × 100 metrin vapaauintiviestissä. Lisäksi hän sijoittui 100 metrin vapaauinnissa kahdeksanneksi ja putosi 400 metrin vapaauinnissa ensimmäisellä kierroksella.

## Lähteet
Jeanette Myburgh

**Jeanette Evelyn Myburgh** (s. 16. syyskuuta 1940) on eteläafrikkalainen entinen uimari ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia naisten 4 × 100 metrin vapaauintiviestissä. Lisäksi hän putosi toisella kierroksella 100 metrin vapaauinnissa.

## Lähteet
Porin työväentalo

**Porin työväentalo** eli **Torppa** oli vuonna 1893 rakennettu työväentalo Porissa. Se sijaitsi kaupungin keskustassa Länsipuiston ja Annankadun kulmassa. Puurakenteinen arkkitehti K. F. Erikssonin suunnittelema työväentalo purettiin vuonna 1973.

## Historia
Vuonna 1887 perustetun Porin työväenyhdistyksen rakentamassa talossa oli alun perin juhlasali esiintymislavoineen sekä ravintolatilat ja biljardihuone. Vuonna 1921 rakennusta laajennettiin, jolloin valmistuivat uusi ravintola ja keittiö sekä viisi uutta toimistohuonetta. Peruskorjaus suoritettiin 1951. Poliittisten tilaisuuksien lisäksi Torppa tuli vuosikymmenten saatossa tunnetuksi muun muassa suosittuna tanssi- ja konserttipaikkana, jossa esiintyi kotimaisten huippuartistien ohella myös tunnettuja ulkomaisia nimiä. 

Sisällissodan aikana Torppa oli Porin punakaartin päämajana. Jatkosodan vuosina taloa pitivät hallussaan Porin lentokenttää tukikohtanaan käyttäneet natsi-Saksan joukot. Porin Työväentalo toimi myös urheilutilana, talossa järjestettiin erityisesti voimailu- ja kamppailulajien kilpailuja. Porin Pyrinnön urheilijat käyttivät työväentalon salia harjoituspaikkanaan, lisäksi talossa sijaitsi muun muassa Porin Pallo-Tovereiden toimisto. Porin Työväen Teatterin näyttämönä Torppa oli vuosina 1918–1931. 

## Purkaminen
Porin työväentalo purettiin 1973. Seuraavana vuonna sen paikalle valmistui seitsenkerroksinen asuinrakennus sekä kaksikerroksinen kokoushuoneisto juhlasaleineen. Porin Työväenyhdistys luopui kiinteistöistä vuonna 1993. Annankadun varrella olevan rakennuksen seinässä on kuvanveistäjä Aarne Elomaan vuonna 1979 paljastettu työväentalon muistoreliefi. Porin työväentalon esineistöä on nähtävillä Tampereella Työväenmuseo Werstaassa.

## Lähteet
Autobahn A3 (Sveitsi)

**Autobahn A3** on moottoritie Sveitsissä. 

## Reitti
A3 kulkee pohjoisen Sveitsin poikki. Tie alkaa Baselista Ranskan rajalta ja läheltä Saksan rajaa päättyen Melsiin, Sargansin lähelle, Liechtensteinin rajalla. Baselissa A3 liittyy Ranskan moottoritiehen A35. A3 kulkee suurelta osin kansallisen valtatien **N3** reittiä (). 

Autobahn A3 kulkee samaa reittiä muiden moottoriteiden kanssa:
* A2 ja A3 välillä Basel – Augst
* A1 ja A3 välillä Birrfeld – Limmatthaler Kreuz
* A4 ja A3 välillä Limmatthaler Kreuz – Wettswil am Albis.

A3:lle on Zürichissä liityntätie, joka on numeroitu A3:n perusteella:
* **A3W**, Wiedikon–Wollishofen (3 km)

Saksan moottoritie A861 liittyy A3:een Rheinfeldenissä. Moottoritie A53 liittyy A3:een Reichenburgin liittymässä Benkenissä. A3 päättyy liittyen moottoritiehen A13.

A3 kulkee seitsemän kantonin alueella. Tie on koko matkaltaan vähintään 4-kaistainen. Moottoritien pituus on noin 180 kilometriä.

## Liikennemäärät
A3:n liikennemäärät ovat suurimpia Zürichin ja Baselin ympäristössä. Baselin itäpuolella Muttenzissa keskimääräinen vuorokautinen moottoriajoneuvomäärä oli vuonna 2011 noin 128&nbsp;000 ajoneuvoa. Zürichin luoteispuolella Weiningenissa sijaitsevan Limmatthaler Kreuzin liittymän ja Mülligenissä sijaitsevan Birrfeldin liittymän välillä keskimääräinen vuotuinen liikennemäärä on yli 120&nbsp;000 ajoneuvoa vuorokaudessa.

## Lähteet
*

### Viitteet

## Aiheesta muualla
*


Tiedosto: Habsburg A3.jpg| A3 ylittää Aaren Badenin länsipuolella.
Tiedosto: A3 - Käferberg - Zürich-Wollishofen-Brunau 2010-09-10 15-51-52.JPG | Zürich-Südin liittymä Wollishofenissa.
Tiedosto: A3 Churfirsten.jpg | A3 ja H3 kulkevat riti rinnan Walenstadtissa Churfirstenvuorten eteläpuolella.
Gruber

**Gruber** on muun muassa seuraavien henkilöiden sukunimi:

* Bernhard Gruber (s. 1982), itävaltalainen yhdistetyn hiihtäjä
* Bettina Gruber (s. 1985), sveitsiläinen maastohiihtäjä
* Christoph Gruber (s. 1976), itävaltalainen alppihiihtäjä
* Craig Gruber (1951–2015), yhdysvaltalainen basisti
* Franz Xaver Gruber (1787–1863), itävaltalainen urkuri ja säveltäjä 
* Gabriel Gruber (1740–1805), itävaltalainen jesuiittakenraali ja arkkitehti, Ljubljanan Gruberin palatsin suunnittelija
* Juliette Gruber (s. 1965), brittiläinen näyttelijä
* Lilli Gruber, italialainen televisiojuontaja ja poliitikko
* Martin Gruber (s. 1970), saksalainen näyttelijä
* Mauro Gruber (s. 1986), sveitsiläinen maastohiihtäjä
* Michael Gruber (s. 1979), itävaltalainen yhdistetyn hiihtäjä
* Michael Gruber (s. 1940), yhdysvaltalainen kirjailija
* Sabine M. Gruber (s. 1960), itävaltalainen kirjailija ja musiikkitoimittaja.

## Katso myös
* Grüber, sukunimi
* Gruber-De Gasperi-sopimus
* Gruberin palatsi
Åbo Morgonblad

**Åbo Morgonblad** oli Adolf Ivar Arwidssonin perustama suomalainen sanomalehti. Lehti alkoi ilmestyä vuoden 1821 alussa, ja se lakkautettiin syyskuussa 1821. Se oli ensimmäinen lehti, joka Suomessa käsitteli poliittisia ja sosiaalisia kysymyksiä.

Lehti oli suunnattu aiempia julkaisuja laajemmalle lukijakunnalle.

## Lähteet
Arrhenius

**Arrhenius** on muun muassa seuraavien henkilöiden sukunimi:

* Axel Arrhenius (1858–1950), suomalainen opettaja ja kasvitieteilijä, Carl Jacob Arrheniuksen poika
* Carl Jacob Arrhenius (1823–1901), suomalainen lyseon rehtori ja professori, jäkälien ja mineraalien tutkija
* Jakob Arrhenius (1642–1725), ruotsalainen historian professori, Uppsalan yliopiston rehtori ja virsirunoilija
* Niklas Arrhenius (s. 1982), ruotsalais-yhdysvaltalainen kiekonheittäjä
* Svante Arrhenius (1859–1927), ruotsalainen fyysikko ja kemisti, elektrolyyttien dissosiaatioteorian esittäjä, Nobelin kemianpalkinnon saaja.

## Nimen muita merkityksiä
* 5697 Arrhenius, päävyöhykkeen asteroidi
Afterglow (Wilkinsonin kappale)

**Afterglow** on brittiläisen musiikkituottaja Wilkinsonin kappale. Kappale sisältää myös Becky Hillin esittämiä kreditoimattomia vokaaleja. Sen julkaisi RAM Records 13. lokakuuta 2013 artistin debyyttialbumin, Lazers Not Includedin viidentenä singlenä. Kappale pääsi Britannian singlelistan 8. sijalle sekä saavutti UK Dance Chartin kärkisijan 20. lokakuuta 2013.

## Kappalelista

**Digitaalinen lataus - single**

* 1. "Afterglow - 3:45

**Digitaalinen lataus - EP**

* 1. "Afterglow" (Cyantific Remix) - 4:33
* 2. "Afterglow" (DEVolution Remix) - 6:25
* 3. "Afterglow" (Cutline Remix) - 4:48
* 4. "Afterglow" (Dyro Remix) - 4:42
* 5. "Afterglow" (Instrumental Edit) - 3:41

**Digitaalinen lataus - [[Beatport]] edition**

* 1. "Afterglow" - 3:45
* 2. "Perforation" - 4:12
* 3. "Afterglow" (DEVolution Remix) - 6:25
* 4. "Afterglow" (Cyantific Remix) - 4:33
* 5. "Afterglow" (Cutline Remix) - 4:48
* 6. "Afterglow" (Dyro Remix) - 4:42

**12" vinyl**

* 1. "Afterglow - 3:45
* 2. "Perforation" - 4:12

## Listasijoitukset

## Lähteet
Elof

**Elof** on pääasiassa ruotsalainen miehen etunimi.

Nimen alkuperästä on useita selityksiä. Sitä on arveltu lyhentymäksi nimestä *Egilolf*, joka merkitsee "miekkasutta", tai toisen selityksen mukaan kyseessä on Olaf-nimen (Olavi) muunnos. Nimen on myös arveltu johtuvan muinaisskandinaavisesta nimestä *Eileifr*, joka merkitsee *ikuista perillistä.* Brittein saarilla se on kuitenkin käsitetty latinalaisen Elophius-nimen muunnokseksi. Tämä nimi on ollut eräällä skotlantilaisella tai irlantilaisella marttyyrillä, joka surmattiin Julianus Apostatan aikaisissa vainoissa.

Suomessa nimi Elof on vuoden 2019 loppuun mennessä annettu 572 henkilölle. Vuodesta 2015 lähtien Elofin nimipäivä on suomenruotsalaisen kalenterin mukaan 22. tammikuuta. Sitä ennen nimipäivä oli 23. joulukuuta.

## Tunnettuja Elofeja

* Elof Ahrle (1900–1965), ruotsalainen näyttelijä ja elokuvaohjaaja
* Elof Hellquist (1864–1933), ruotsalainen kielitieteilijä ja professori
* Elof Kristianson (1880–1929), suomalainen toimittaja ja uskontokriitikko
* Elof Magnusson (1253–1268), *Elavus Maununpoika*, ruotsalainen prinssi, Birger Jaarlin veli
* Elof Roschier (1903–1976), suomalainen kenraaliluutnantti
* Elof Tegnér (1844–1900), ruotsalainen historioitsija ja kirjastonhoitaja

## Lähteet
Ylä-Vuoksi

**Ylä-Vuoksi** oli Imatralla vuosina 1927–1993 ilmestynyt sanomalehti. Vuonna 1993 se yhdistyi *[[Etelä-Saimaa]]seen*.

Imatralaiset Salomon ja Antti Immonen perustivat *Ylä-Vuoksen* kuopiolaisen liikemiehen Otto Piisisen aloitteesta. Lupaavan alun jälkeen alkaneen alamäen käänsi nousuun päätoimittaja F. O. Virtanen, jonka aikana perustettiin oma kirjapaino. Ilmestymiskertojen lisääntyessä *Ylä-Vuoksesta* pyrittiin kehittämään täyden palvelun sanomalehteä.

Toisen maailmansodan jälkeen muotoutuneeseen lehden levikkialueeseen kuuluivat Imatran lisäksi Joutseno, Rautjärvi ja Ruokolahti. Vuonna 1947 *Ylä-Vuoksi* ja sen kirjapainoyhtiö siirtyivät lappeenrantalaisen *Etelä-Saimaan* lehtiyhtiön omistukseen. Imatralaislehti keskittyi vähitellen paikalliseen tiedonvälitykseen ja jätti kotimaan- ja ulkomaanuutiset muille tiedotusvälineille.

Ahdas markkina-alue asetti *Ylä-Vuokselle* omat rajoituksensa, mutta sen lakkauttaminen vuonna 1993 johtui ensi sijassa yhtiön päälehden *Etelä-Saimaan* vaikeasta taloudellisesta tilanteesta. *Ylä-Vuoksen* tilalle perustettiin *Etelä-Saimaan* Imatran toimitus, mutta tavoitellut synergiaedut jäivät saavuttamatta. Lakkauttamisesta hyötyi ilmaisjakelulehti *[[Uutisvuoksi]]*, joka lisäsi ilmestymiskertojaan ja muuttui *Ylä-Vuoksen* kaltaiseksi Imatran paikallislehdeksi.

*Ylä-Vuoksi* ilmestyi aluksi kerran, vuosina 1935–1936 kahdesti, vuosina 1937–1940 kolmesti, vuosina 1940–1955 neljästi ja vuodesta 1956 lähtien kuudesti viikossa. Lehden levikki nousi 1980-luvulla yli 15&nbsp;000 kappaleen. Päätoimittajana työskentelivät Milka Miettinen (1927), Heikki Halonen (1928), Kalle Ikonen (1928–1930), F. O. Virtanen (1930–1947), Tauno Lautamatti (1947–1950), T. K. Hyyppä (1950), Eero Soini (1950–1952), Marjaana Soini (1952), Uljas Apila (1952–1961), Jori Ilanko (1961–1968), Erkki Vaalama (1968–1983) ja Markku Soikkeli (1983–).

## Lähteet

## Aiheesta muualla
* ''Ylä-Vuoksi'' digitoituna Kansalliskirjastossa
Kurt Oppelt

**Kurt Oppelt** (18. maaliskuuta 1932 Wien – 16. syyskuuta 2015 Orlandon lähistö, Florida, Yhdysvallat) oli itävaltalainen taitoluistelija. Hän kilpaili vuoden 1952 talviolympialaisissa Oslossa ja vuoden 1956 talviolympialaisissa Cortina d’Ampezzossa. Oslossa hän jäi 11. sijalle miesten yksinluistelussa ja yhdeksänneksi pariluistelussa. Cortina d’Ampezzossa hän voitti kultaa pariluistelussa Sissy Schwarzin kanssa.

Oppelt kilpaili useissa taitoluistelun maailmanmestaruuskilpailuissa ja sai pariluistelussa pronssia (1954), hopeaa (1955) ja voitti lopulta kultaa (1956). Taitoluistelun Euroopan-mestaruuskilpailuissa hän sai pronssia (1953), hopeaa (1954) ja voitti kultaa (1956) Sissy Schwarzin kanssa.

## Lähteet
Ivan Perrillat Boiteux

**Ivan Perrillat Boiteux** (s. 28. joulukuuta 1985 Annecy) on ranskalainen maastohiihtäjä. Hän osallistui ensimmäiseen kilpailuunsa maastohiihdon maailmancupissa joulukuussa 2008. Hänen paras sijoituksensa maailmancupissa on kahdeskymmenes sija kolmenkymmenen kilometrin vapaan hiihtotavan väliaikalähtökilpailussa Davosissa joulukuussa 2013. Val di Fiemmen MM-kilpailuissa 2013 Perrillat Boiteux hiihti ankkuriosuuden Ranskan yhdeksänneksi sijoittuneessa viestijoukkueessa. Sotšin olympialaisissa 2014 Perrillat Boiteux hiihti ankkuriosuuden Ranskan pronssia saavuttaneessa viestijoukkueessa ja oli kolmastoista 50 kilometrin vapaan hiihtotavan yhteislähtökilpailussa.

Hänen pituutensa on 172 senttimetriä ja painonsa 65 kiloa.

## Lähteet
*

### Viitteet
Sissy Schwarz

**Elisabeth "Sissy" Schwarz** (*Bollenberger*; s. 19. toukokuuta 1936 Wien) on itävaltalainen entinen taitoluistelija. Hän kilpaili vuoden 1952 talviolympialaisissa Oslossa ja vuoden 1956 talviolympialaisissa Cortina d'Ampezzossa. Oslossa hän jäi naisten yksinluistelussa 19. sijalle ja pariluistelussa yhdeksänneksi. Cortina d'Ampezzossa hän voitti kultaa pariluistelussa. Hänen parinsa oli Kurt Oppelt.

Schwarz sai taitoluistelun maailmanmestaruuskilpailuissa pronssia (1954), hopeaa (1955) ja voitti lopulta kultaa (1956). Taitoluistelun Euroopan-mestaruuskilpailuissa hän sai pronssia (1953), hopeaa (1954) ja kultaa (1956).

## Lähteet
Tobias Haug

**Tobias Haug** (s. 25. kesäkuuta 1993) on saksalainen uransa lopettanut yhdistetyn hiihtäjä. Haug osallistui ensimmäiseen kilpailuunsa maailmancupissa tammikuussa 2013 Klingenthalissa. Hänen paras saavutuksensa maailmancupissa on neljästoista sija normaalimäen sprinttikilpailussa Seefeldissä tammikuussa 2014. Haugin pituus on 176 senttimetriä ja paino 62 kiloa. Hänen valmentajanaan toimi Klaus Edelmann.

Joulukuussa 2017 Haug ilmoitti lopettavansa aktiiviuransa yhdistetyssä.

## Lähteet
* http://www.fis-ski.com/nordic-combined/athletes/athlete=haug-tobias-128599/ 

### Viitteet
Jon Appleton

**Jon Howard Appleton** (4. tammikuuta 1939 – 30. tammikuuta 2022) oli yhdysvaltalainen säveltäjä. Hän opetti Dartmouth Collegessa, Ruotsissa, Moskovassa, Massachusetts Institute of Technologyssa ja Keion yliopistossa (Tokio). Hän oli mukana kehittämässä Synclavier-soitinta. Vuonna 2003 hän sai Yhdysvaltain elektroakustisen musiikin seuran palkinnon elinaikaisista saavutuksista.

Elektroakustisten teosten lisäksi Appleton sävelsi myös muun muassa piano- ja kamarimusiikkia. Hänen teoksiaan esitettiin eri puolilla maailmaa, ja hän toimi myös kirjailijana. Hänen kirjallisten julkaisujensa joukossa on *Twenty-First Century Musical Instruments: Hardware and Software* (1989). Hän myös toimitti Ronald Pereran kanssa julkaisun *The Development and Practice of Electronic Music* (1975) ja kirjoitti esipuheen Barry Schraderin kirjaan *Introduction to Electroacoustic Music* (1982).

## Lähteet
Jääkiekon nuorten maailmanmestaruuskilpailut 1994

**Jääkiekon nuorten maailmanmestaruuskilpailut 1994 **olivat järjestyksessään 17. nuorten maailmanmestaruuskisat. Ne järjestettiin Tšekin Frydek-Mistekissä ja Ostravassa. Kisat voitti Kanada, ja hopeaa sai Ruotsi. Kisojen kolmas oli Venäjä. Suomen sijoitus oli kisoissa neljäs. Isäntämaa Tšekki peri Tšekkoslovakian paikan pääsarjassa, Slovakia puolestaan joutui aloittamaan C-sarjasta.

## Turnaus
O = Ottelut, V = Voitot, H = Häviöt, T = Tasapelit, TM = Tehdyt maalit, PM = Päästetyt maalit, P = Pisteet

Sveitsi putosi B-sarjaan.

## Palkinnot
### IIHF:n valitsemat turnauksen parhaat pelaajat
***Paras maalivahti:**  Jamie Storr
***Paras puolustaja:**  Kenny Jönsson
***Paras hyökkääjä**  Niklas Sundström

### Turnauksen tähdistökentällinen
***Maalivahti:**  Evgeni Ryabchikov
***Puolustajat:**  Kenny Jönsson,  Kimmo Timonen
***Hyökkääjät:**  Niklas Sundström,  Valeri Bure,  David Výborný

## Lopputulokset

**Pääsarjataso**

**B-sarja**

**C-sarja**

## Lähteet
* TSN:n artikkeli turnauksesta  
* Passionhockey.com: IIHF U20 1994 
* Hockeyarchives: IIHF U20 1994 

### Viitteet
Nokileiju

**Nokileiju** (*Artamus fuscus*) on leijujen heimoon kuuluva varpuslintu.

## Levinneisyys
Nokileijua tavataan Intian niemimaalla, Etelä-Kiinassa ja Kaakkois-Aasiassa. Lajin on kuvattu olevan levinneisyysalueensa itäosissa, melko yleinen keskiosissa ja harvinainen muualla. Sen ei uskota olevan vaarassa, ja laji on luokiteltu elinvoimaiseksi.

## Lähteet
Pääskyleiju

**Pääskyleiju** (*Artamus leucorynchus*) on leijujen heimoon kuuluva varpuslintu.

## Levinneisyys
Pääskyleijua tavataan laajalla alueella Australiassa, Oseaniassa ja Kaakkois-Aasiassa. Lajia on kuvattu yleiseksi, ja sen kannankehitys on vakaa. Sen ei uskota olevan vaarassa, ja laji on luokiteltu elinvoimaiseksi.

## Lähteet
Maynard Ferguson

**Maynard Ferguson** (4. toukokuuta 1928 Verdun, Quebec, Kanada – 23. elokuuta 2006 Ventura, Kalifornia, Yhdysvallat) oli kanadalainen jazz-trumpetisti. Hän johti omaa big bandia Montrealissa ennen lähtöään Yhdysvaltoihin vuonna 1949. Siellä hän soitti Boyd Raeburnin, Jimmy Dorseyn ja Charlie Barnetin kanssa. Vuonna 1950 hän liittyi Stan Kentonin Innovations Orchestraan, jossa hänestä tuli tähti. Hän tuli tunnetuksi kyvystään soittaa hyvin korkeita ääniä. Vuonna 1953 hän lähti Kentonin kokoonpanosta Los Angelesin studioihin. Kolme vuotta myöhemmin hän johti all-star-kokoonpanoa Birdland Dreamband. Vuonna 1957 hän perusti tavallisen big bandin, joka toimi vuoteen 1965 saakka. Yhtye levytti säännöllisesti Roulette Recordsille. Fergusonin kanssa tekivät yhteistyötä muiden muassa Slide Hampton, Don Ellis, Don Sebesky, Willie Maiden, John Bunch, Joe Zawinul, Joe Farrell, Jaki Byard, Lanny Morgan, Rufus Jones, Bill Berry ja Don Menza. 

Myöhemmin Ferguson muun muassa vietti aikaa Intiassa ja perusti uuden yhtyeen Englannissa. Muutettuaan takaisin Yhdysvaltoihin Ferguson siirtyi vuonna 1974 urallaan enemmän kohti kaupallisuutta. Hän levytti vuoden 1983 sessiossa vielä bopia, mutta siirtyi funkiin High Voltage -yhtyeen kanssa (1987–1988) ennen paluutaan jazziin Big Bop Nouveau Bandin kanssa. Hän kiersi tämän kokoonpanon kanssa maailmaa, kunnes kuoli munuaisten ja maksan vajaatoimintaan.

## Diskografia

* Jam Session Featuring Maynard Ferguson (1955, uudestaan 1977)

## Lähteet
Langenwaldschanze

**Langenwaldschanze** on hyppyrimäki Schonach im Schwarzwaldissa Saksassa. Siinä järjestetään enimmäkseen yhdistetyn maailmancupin osakilpailuja, jotka tunnetaan nimellä Schwarzwaldpokal.

## Historia
Lokakuussa 1924 päätettiin rakentaa hyppyrimäki Schonach im Schwarzwaldiin. Seuraavana talvena uusi hyppyrimäki valmistui Langenwaldiin ja avajaisissa hypättiin mäkiennätykseksi 27 metriä. Ensimmäinen remontointi tehtiin vuosina 1931–1932. Seuraava remontointi tehtiin vuonna 1937.

Toisen maailmansodan jälkeen Langenwaldschanze rakennettiin kokonaan uudelleen vuonna 1955, ja sitä remontoitiin vuosina 1963, 1967 ja 1972. Ensimmäinen yhdistetyn Schwarzwaldpokal-kilpailu järjestettiin vuonna 1967.

Langenwaldschanzessa on järjestetty hiihdon nuorten MM-kilpailut vuosina 1981 ja 2002, molemmilla kerroilla mäkeä remontoitiin ennen MM-kilpailuja. Vuoden 1981 MM-kilpailuissa mäen K-piste sijaitsi 89 metrissä ja vuoden 2002 MM-kilpailuissa K-piste sijaitsi 90 metrissä ja HS-piste 96 metrissä. Vuoden 1981 nuorten maailmanmestaruuden voitti Matti Nykänen ja vuoden 2002 nuorten maailmanmestaruuden voitti Janne Happonen ja joukkuekilpailun voitti Suomi joukkueella Janne Happonen, Harri Olli, Arttu Lappi ja Akseli Kokkonen.

Turvatakseen yhdistetyn maailmancuposakilpailut syksyllä 2009 tehtiin päätös Langenwaldschanzen suurentamiseksi K95 HS106 kokoiseksi. Keväällä 2010 aloitettiin uuden mäen rakennustyöt, jossa hyppyrin keulaa siirrettiin 7 metriä taaksepäin ja alastulorinteen profiilia suurennettiin. Vain yhdeksän kuukautta rakentamistöiden aloittamisesta uudistuneen Langenwaldschanzen avajaisia vietettiin 5. tammikuuta 2011. Kesän 2020 mäkisertifionnissa se kuitenkin sertifioitiin takaisin K90 HS100 kokoiseksi.

## Mäkiennätyksen kehittyminen (miehet)
Mäkiennätyksen 111,0 metriä on hypännyt Ryōta Yamamoto.

## Mäkiennätyksen kehittyminen (naiset)
Naisten mäkiennätyksen 98,0 metriä on hypännyt Anette Sagen, epävirallisen mäkiennätyksen 102,0 metriä on hypännyt Gyda Westvold Hansen.

## Lähteet
*Langenwaldschanze skisprungschanzen.com 
*Langenwaldschanze Skiteam & Skiclub Schonach 

### Viitteet
Don Menza

**Don Menza** (s. 22. huhtikuuta 1936 Buffalo, New York) on yhdysvaltalainen jazz-tenorisaksofonisti. Hän aloitti soittimensa soittamisen 13-vuotiaana. Hän teki yhteistyötä Maynard Fergusonin kanssa (1960–1962) solistina sekä sovittajana ja vietti lyhyen ajan Stan Kentonin kanssa. Hän myös johti vuoden ajan kvintettiä Buffalossa ennen asumistaan Saksassa vuosina 1964–1968. Tämän kauden jälkeen Menza soitti Yhdysvalloissa Buddy Richin big bandin kanssa ja levytti tunnetun soolon "Channel One Suite".

Menza asettui Kaliforniaan. Hän jatkoi uraansa tekemällä yhteistyötä Elvin Jonesin ja Louie Bellsonin kanssa. Hän levytti oman kokoonpanonsa johtajana Saballe Saksassa (1965), Discwasherille (1979), Realtimelle (1981) ja Palo Altolle (1981).

Megadethin rumpalina toiminut Nick Menza on Don Menzan poika.

## Lähteet
Bill Holman

**Bill Holman** (21. toukokuuta 1927 Olive, Kalifornia – 2024) oli yhdysvaltalainen jazzmuusikko. Hän soitti myös tenorisaksofonia, mutta tuli tunnetuksi erityisesti sovittajana. Hän teki vuosina 1950–1951 yhteistyötä Charlie Barnetin kanssa ja sai mainetta Stan Kentonille tekemiensä sovitusten (1952–1956) ansiosta. 1960-luvulla Holman keskittyi studiotyöhön, mutta hän myös kirjoitti vuosien varrella Woody Hermanille, Maynard Fergusonille, Gerry Mulliganille, Count Basielle, Buddy Richille ja muille.

Holman johti omaa osa-aikaista big bandia Los Angelesin seudulla vuodesta 1975. Hän levytti johtajana useille levy-yhtiöille. Hän esiintyi myös sovittajana Natalie Colelle albumilla *[[Unforgettable... with Love]]* (1991).

Holman voitti urallaan kolme Grammy-palkintoa. Hän sai 2010 NEA Jazz Master -tittelin.

## Lähteet
Lappeen kihlakunta

**Lappeen kihlakunta** () on entinen Suomen kihlakunta, joka sijaitsi Viipurin läänissä. Vuonna 1940 kihlakuntaan kuuluivat seuraavat kunnat:
* Kouvolan kauppala
* Lappee
* Lauritsalan kauppala
* Lemi
* Luumäki
* Savitaipale
* Suomenniemi
* Taipalsaari
* Valkeala
Kihlakunnan ulkopuolella oli Lappeenrannan kaupunki.

Kihlakunnan maapinta-ala oli 3 658,24 km² (1.1.1938), ja sen väkiluku oli 58 686 henkeä (31.12.1939).

## Lähteet
Vehmaan kihlakunta

**Vehmaan kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Kalanti
* Kodisjoki
* Kustavi
* Laitila
* Lokalahti
* Pyhämaa
* Pyhäranta
* Taivassalo
* Uudenkaupungin maalaiskunta
* Vehmaa
* Velkua
Kihlakunnan ulkopuolella oli Uudenkaupungin kaupunki. Kihlakunnan maapinta-ala oli 1 635,50 km² (1.1.1938), ja sen väkiluku oli 30 736 henkeä (31.12.1939).

Vehmaan kihlakunta oli yksi kuudesta Turun läänin eteläisen vaalipiirin 1906-1994 kihlakunnasta. Ennen eduskuntavaaleja 1907 talonpoikaissäädyn valtiopäivämiehet valittiin kihlakunnan käsittävästä vaalipiiristä.

## Lähteet

## Aiheesta muualla
* Vanha kartta Vehmaan kihlakunnasta, Kansallisarkisto
Ailton Menegussi

**Ailton Menegussi** (s. 5. marraskuuta 1962 Nova Venécia) on brasilialainen roomalaiskatolinen piispa. Hänet vihittiin papiksi São Mateusin hiippakuntaan 22. marraskuuta 1998 ja nimitettiin Crateúsin hiippakunnan johtoon 6. marraskuuta 2013. Piispaksi vihkiminen seurasi 21. joulukuuta. Pääkonsekraattorina toimi Zanoni Demettino Castro, jota avustivat Aldo Gerna ja Luiz Mancilha Vilela.

## Lähteet
Mynämäen kihlakunta

**Mynämäen kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Askainen
* Houtskari
* Iniö
* Karjala
* Korppoo
* Lemu
* Merimasku
* Mietoinen
* Mynämäki
* Nauvo
* Rymättylä

Kihlakunnan maapinta-ala oli 1 331,80 km² (1.1.1938), ja sen väkiluku oli 20 428 henkeä (31.12.1939).

Kuninkaallisessa kirjeessä 16. elokuuta 1693 määrättiin kihlakuntaan kuuluviksi seuraavat pitäjät ja kappeliseurakunnat:
* Korppoo ja Houtskari sekä Seilin hospitaali
* Lemu ja Askaisten kappeli
* Mynämäki ja Mietoisten kappeli sekä Hietamäki ja Korpi
* Nauvo
* Rymättylä ja Merimaskun kappeli.

Mynämäen kihlakunta oli yksi kuudesta Turun läänin eteläisen vaalipiirin 1906-1994 kihlakunnasta. Ennen eduskuntavaaleja 1907 talonpoikaissäädyn valtiopäivämiehet valittiin kihlakunnan käsittävästä vaalipiiristä.

## Lähteet
Piikkiön kihlakunta

**Piikkiön kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Kaarina
* Kakskerta
* Karuna
* Kuusisto
* Paimio
* Parainen
* Piikkiö
* Sauvo

Kihlakunnan maapinta-ala oli 966,32 km² (1.1.1938), ja sen väkiluku oli 30 854 henkeä (31.12.1939).

## Historiaa

Vuoden 1680 tuomiokirjan mukaan kihlakuntaan kuuluivat seuraavat pitäjät:
* Kaarina
* Lieto
* Nauvo
* Parainen
* Piikkiö
* Sauvo

Kuninkaallisella kirjeellä 16. elokuuta 1693 määrättiin uusi jako:
* Kaarina
* Paimio ja Pyhän Jaakopin kappeli
* Parainen
* Piikkiö ja Kuusiston kappeli
* Sauvo ja Karunan kappeli

Piikkiön kihlakunta oli yksi kuudesta Turun läänin eteläisen vaalipiirin 1906-1994 kihlakunnasta. Ennen eduskuntavaaleja 1907 talonpoikaissäädyn valtiopäivämiehet valittiin kihlakunnan käsittävästä vaalipiiristä.

## Lähteet
Maskun kihlakunta

**Maskun kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Aura
* Karinainen
* Koski Tl
* Lieto
* Maaria
* Marttila
* Masku
* Naantalin maalaiskunta
* Nousiainen
* Oripää
* Paattinen
* Pöytyä
* Raisio
* Rusko
* Tarvasjoki
* Vahto
* Yläne
Kihlakunnan ulkopuolella oli Naantalin ja Turun kaupungit. Kihlakunnan maapinta-ala oli 2 331,66 km² (1.1.1938), ja sen väkiluku oli 46 140 henkeä (31.12.1939).

Kuninkaallisessa kirjeessä 16. elokuuta 1693 määrättiin kihlakuntaan kuuluviksi seuraavat pitäjät ja kappeliseurakunnat:
* Lieto ja Prunkkalan kappeli
* Maaria ja Paattisten kappeli
* Marttila ja Kosken kappeli, Karinaisten kappeli ja Euran kappeli
* Masku
* Naantali ja Raision kappeli
* Nousiainen
* Pöytyä
* Rusko ja Vahdon kappeli
* Yläne ja Oripään kappeli.

Maskun kihlakunta oli yksi kuudesta Turun läänin eteläisen vaalipiirin 1906-1994 kihlakunnasta. Ennen eduskuntavaaleja 1907 talonpoikaissäädyn valtiopäivämiehet valittiin kihlakunnan käsittävästä vaalipiiristä.

## Lähteet

## Aiheesta muualla
* Kansallisarkisto kokoelmissa yleiskartta Turun ja Porin läänin Maskun Kihlakunnasta v.1907-1908
Proteiinikinaasi A

**Proteiinikinaasi A** eli **cAMP-riippuvainen proteiinikinaasi** on proteiinikinaaseihin kuuluva entsyymi, joka katalysoi fosfaattiryhmän siirtämistä ATP-molekyyliltä tiettyjen proteiinien seriini- tai treoniiniaminohappojen sivuketjuille. Proteiinikinaasi A siis fosforyloi toisia proteiineja ja toimii siten niiden toiminnan säätelijänä. Proteiinikinaasi A säätelee muun muassa sokeri- ja rasva-aineenvaihduntaan osallistuvien proteiinien toimintaa. Proteiinikinaasi A:n EC-numero on EC 2.7.11.11.

## Rakenne ja toiminta

Proteiinikinaasi A on inaktiivisena holoentsyyminä tetrameeri ja koostuu neljästä alayksiköstä. Näistä alayksiköistä kaksi on katalyyttistä C-alayksikköä ja kaksi muuta ovat entsyymin säätely-yksiköitä eli R-alayksikköjä. Entsyymin toiminnan aktivoi riittävän suuri, noin 10 nmol/l, cAMP-pitoisuus. Neljä cAMP-molekyyliä sitoutuu R-alayksikköihin, minkä seurauksena tapahtuu entsyymin konformaation muutos ja kaksi katalyyttisesti aktiivista C-alayksikköä vapautuu. Molekyylimassaltaan R-alayksiköt ovat 49 kDa ja C-alayksiköt noin 38 kDa. Katalyyttisesti aktiiviset C-alayksiköt koostuvat kahdesta osasta ja osien välissä on lovi. Alayksikön pienempi osa sitoutuu ATP-molekyyliin ja suuremmassa alayksikössä sijaitsevat fosfaattiryhmän siirron kannalta keskeiset katalyyttiset aminohapot. Jotta ATP sitoutuu proteiinikinaasi A:han, läsnä täytyy olla kahdenarvoisia metalli-ioneja, jotka muodostavat kompleksin ATP-molekyylien kanssa. Katalyyttisesti aktiivisin on magnesium-ioni, mutta myös mangaani- koboltti- tai kadmium-ionit voivat toimia katalyyttisina metalleina.

Proteiinikinaasi A säätelee muiden proteiinien, kuten entsyymien toimintaa fosforyloimalla ne. Esimerkiksi se kiihdyttää rasvojen hajotusta eli lipolyysiä aktivoimalla lipaaseja. Entsyymi säätelee myös sokeriaineenvaihduntaa. Proteiinikinaasi A aktivoi fosforylaasikinaasientsyymin fosforyloimalla sen, mikä johtaa glykogeenia hajottavan glykogeenifosforylaasin aktivoitumiseen. Toisaalta entsyymi myös inaktivoi glykogeenisyntaasin toimintaa fosforyloimalla sen, mikä johtaa glykogeenisynteesin vähenemiseen. Proteiinikinaasi A osallistuu myös eräiden geenien ilmentymisen säätelyyn. Se fosforyloi transkriptiotekijöihin kuuluvan cAMP:n vaste-elementin sitojaproteiinin (CREB) ja tämä proteiini säätelee eräiden geenien ilmentymistä.

## Lähteet
Ikaalisten kihlakunta

**Ikaalisten kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Hongonjoki (nykyään Honkajoki)
* Hämeenkyrö
* Ikaalisten maalaiskunta (mukaan lukien Ikaalisten epäitsenäinen kauppala)
* Jämijärvi
* Kankaanpää
* Karvia
* Kihniö
* Parkano
* Viljakkala

Kihlakunnan maapinta-ala oli 4 404,75 km² (1.1.1938), ja sen väkiluku oli 58 716 henkeä (31.12.1939).

## Lähteet
Rautalammin kihlakunta

**Rautalammin kihlakunta** () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
* Hankasalmi
* Konnevesi
* Leppävirta
* Rautalampi
* Suonenjoki
* Varkauden kauppala
* Vesanto

Kihlakunnan maapinta-ala oli 4 073,42 km² (1.1.1938), ja sen väkiluku oli 55 753 henkeä (31.12.1939).

## Lähteet
Katekiini

**Katekiini** on eräs flavonoidi ja antioksidantti. Erilaiset kasvit valmistavat katekiineja omaan käyttöönsä esimerkiksi aseeksi erilaisten mikrobipatogeenisten ja hyönteisten aiheuttamia tuhoja vastaan sekä suojaamaan kasveja auringon ultraviolettisäteilyltä. Katekiinia on muun muassa teessä, etenkin vihreässä teessä.

Katekiinilla on todettu tutkimuksissa olevan useita terveyshyötyjä ihmiselle. Yliannokset voivat kuitenkin olla haitallisia.

## Terveysvaikutukset
Vihreästä teestä saadulla katekiineilla on tutkimuksissa havaittu useita myönteisiä terveysvaikutuksia. Katekiinit toimivat antioksidantteina ja estävät tulehduksien syntymistä, heikentävät diabetesta sekä estävät bakteerien ja virusten toimintaa. Vihreän teen juonti ehkäisee suun sairauksia, auttaa ihoa suojautumaan auringon säteilyltä, vaikuttaa positiivisesti painonhallintaan sekä vahvistaa luiden tiheyttä ja immuunijärjestelmää. Katekiinien on todettu hidastavan tai estävän syövän kehitystä.

Vihreän teen sisältämien katekiinien väitetään kiihdyttävän aineenvaihduntaa, ja niitä myydään "rasvanpolttajina".

Ylisuurina annoksina käytettynä ravintolisissä katekiini voi aiheuttaa myrkytyksen, vaurioittaa maksaa, tai lamata kilpirauhasta ja pahentaa siis kilpirauhasen vajaatoimintaa. Katekiinit saattavat vaikuttaa eräiden lääkkeiden imeytymiseen haitallisesti.

## Lähteet

## Aiheesta muualla
* PubChem: Cianidanol 
* Human Metabolome Database (HMDB): Catechin 
* Food Component Database (FooDB): Catechin 
* DrugBank: Cianidanol 
* Kyoto Encyclopedia of Genes and Genomes (KEGG): (+)-Catechin 
* PheroBase: Semiochemical - d-catechin
Kuopion kihlakunta

**Kuopion kihlakunta** () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
* Karttula
* Keitele
* Kuopion maalaiskunta
* Maaninka
* Pielavesi
* Riistavesi
* Siilinjärvi
* Tervo
* Tuusniemi
* Vehmersalmi
Kihlakunnan ulkopuolella oli Kuopion kaupunki.

Kihlakunnan maapinta-ala oli 5 103,66 km² (1.1.1938), ja sen väkiluku oli 57 941 henkeä (31.12.1939).

## Lähteet
Iisalmen kihlakunta

**Iisalmen kihlakunta** () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
* Iisalmen maalaiskunta
* Juankoski
* Kiuruvesi
* Lapinlahti
* Muuruvesi
* Nilsiä
* Sonkajärvi
* Varpaisjärvi
* Vieremä
Kihlakunnan ulkopuolella oli Iisalmen kaupunki.

Kihlakunnan maapinta-ala oli 6 601,42 km² (1.1.1938), ja sen väkiluku oli 71 152 henkeä (31.12.1939).

## Lähteet
Liperin kihlakunta

**Liperin kihlakunta** () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
* Kaavi
* Kesälahti
* Kitee
* Kontiolahti
* Kuusjärvi (nykyään Outokumpu)
* Liperi
* Pielisensuu
* Polvijärvi
* Rääkkylä
* Säyneinen
Kihlakunnan ulkopuolella oli Joensuun kaupunki.

Kihlakunnan maapinta-ala oli 5&nbsp;661,55 km² (1.1.1938), ja sen väkiluku oli 73&nbsp;166 henkeä (31.12.1939).

## Lähteet
Ilomantsin kihlakunta

**Ilomantsin kihlakunta** () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
* Eno
* Ilomantsi
* Kiihtelysvaara
* Pyhäselkä
* Pälkjärvi
* Tohmajärvi
* Tuupovaara
* Värtsilä

Kihlakunnan maapinta-ala oli 7 806,83 km² (1.1.1938), ja sen väkiluku oli 48 814 henkeä (31.12.1939).

## Lähteet
Loimaan kihlakunta

**Loimaan kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Alastaro
* Harjavalta
* Huittinen
* Kauvatsa
* Keikyä
* Kokemäki
* Köyliö
* Loimaan kauppala
* Loimaan maalaiskunta
* Mellilä
* Metsämaa
* Punkalaidun
* Säkylä
* Vampula

Kihlakunnan maapinta-ala oli 2 812,90 km² (1.1.1938), ja sen väkiluku oli 60 212 henkeä (31.12.1939).

## Lähteet
Tyrvään kihlakunta

**Tyrvään kihlakunta** () on entinen Suomen kihlakunta, joka sijaitsi Turun ja Porin läänissä. Vuonna 1940 kihlakuntaan kuuluivat seuraavat kunnat:
* Karkku
* Kiikka
* Kiikoinen
* Lavia
* Mouhijärvi
* Suodenniemi
* Suoniemi
* Tyrvää
* Vammalan kauppala

Kihlakunnan maapinta-ala oli 1 767,98 km² (1.1.1938), ja sen väkiluku oli 33 062 henkeä (31.12.1939).

## Lähteet
Pielisjärven kihlakunta

**Pielisjärven kihlakunta** () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
* Juuka
* Lieksan kauppala
* Nurmeksen maalaiskunta
* Nurmeksen kauppala
* Pielisjärvi
* Rautavaara
* Valtimo

Kihlakunnan maapinta-ala oli 8 442,18 km² (1.1.1938), ja sen väkiluku oli 51 256 henkeä (31.12.1939).

## Lähteet
Ilmajoen kihlakunta

**Ilmajoen kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Ilmajoki
* Jalasjärvi
* Kauhajoki
* Kurikka
* Peräseinäjoki
* Seinäjoen maalaiskunta
* Seinäjoen kauppala

Kihlakunnan maapinta-ala oli 3 712,58 km² (1.1.1938), ja sen väkiluku oli 71 217 henkeä (31.12.1939).

## Lähteet
Närpiön kihlakunta

**Närpiön kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Isojoki
* Karijoki
* Korsnäs
* Lapväärtti
* Närpiö
* Siipyy
* Teuva
* Tiukka
* Ylimarkku
Kihlakunnan ulkopuolella oli Kaskisten ja Kristiinankaupungin kaupungit.

Kihlakunnan maapinta-ala oli 3 008,31 km² (1.1.1938), ja sen väkiluku oli 51 539 henkeä (31.12.1939).

## Lähteet
Korsholman kihlakunta

**Korsholman kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Bergö
* Björköby
* Isokyrö
* Jurva
* Koivulahti
* Laihia
* Maalahti
* Mustasaari
* Petolahti
* Pirttikylä
* Raippaluoto
* Sulva
* Vähäkyrö
* Ylistaro
Kihlakunnan ulkopuolella oli Vaasan kaupunki.

Kihlakunnan maapinta-ala oli 3 545,04 km² (1.1.1938), ja sen väkiluku oli 71 243 henkeä (31.12.1939).

## Lähteet
Yhdystie 2051

**Yhdystie 2051** on Laitilan keskustasta Pyhärannan Varhokylään kulkeva yhdystie. Tien pituus on noin 13 kilometriä. Tie alkaa ja loppuu valtatien 8 varrelle.

Seuraavat kylät tai taajamat sijaitsevat yhdystien 2051 varrella:

*Laitilassa: Laitilan keskustaajama, Pappila, Kaukola, Soukainen ja Vahantaka
*Pyhärannassa: Varhokylä

## Lähteet
Pietarsaaren kihlakunta

**Pietarsaaren kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Alaveteli
* Halsua
* Himanka
* Kaarlela
* Kannus
* Kaustinen
* Kruunupyy
* Kälviä
* Lestijärvi
* Lohtaja
* Luoto
* Perho
* Pietarsaaren maalaiskunta (nykyään Pedersören kunta)
* Purmo
* Teerijärvi
* Toholampi
* Ullava
* Veteli
* Ähtävä
* Öja
Kihlakunnan ulkopuolella oli Pietarsaaren kaupunki.

Kihlakunnan maapinta-ala oli 6&nbsp;837,25 km² (1.1.1938), ja sen väkiluku oli 73&nbsp;857 henkeä (31.12.1939).

Vuoteen 1835 asti Pietarsaaren kihlakunnan edeltäjänä toimi Korsholman pohjoinen voutikunta, josta vuonna 1776 erotettiin Korsholman keskinen voutikunta. Vuonna 1835 voutikuntien nimet muutettiin kihlakunniks. Vuonna 1860 Korsholman pohjoisesta kihlakunnasta muodostettiin Pietarsaaren kihlakunta. Maantieteellisesti kihlakuntien ja voutikunnan toiminta-alue oli sama, ainoastaan Lappajärvi siirrettiin vuonna 1835 Korsholman itäiseen voutikuntaan. Pietarsaaren kihlakunta lakkautettiin 30.9.1982. Alueen suomenkielisistä kunnista muodostettiin Kokkolan kihlakunta 1.10.1982 alkaen ja ruotsinkieliset kunnat siirrettiin Uudenkaarlepyyn kihlakuntaan. Vuonna 1919 Pietarsaaren kaupunki erotettiin Pietarsaaren kihlakunnasta omaksi henkikirjoitusalueekseen. Pedersören nimismies John Alarik Berg hoiti kaupungin henkikirjoittajan tehtäviä nimismiehen viranhoidon ohessa aina vuoteen 1957 saakka. 1.11.1959 Pietarsaari liitettiin takaisin ympäröivään kihlakuntaan.

## Lähteet
Lapuan kihlakunta

**Lapuan kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Alahärmä
* Jepua
* Kauhava
* Lapua
* Maksamaa
* Munsala
* Nurmo
* Oravainen
* Uudenkaarlepyyn maalaiskunta
* Vöyri
* Ylihärmä
Kihlakunnan ulkopuolella oli Uudenkaarlepyyn kaupunki.

Kihlakunnan maapinta-ala oli 3 524,59 km² (1.1.1938), ja sen väkiluku oli 68 554 henkeä (31.12.1939).

## Lähteet
Laukaan kihlakunta

**Laukaan kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Jyväskylän maalaiskunta
* Keuruu
* Laukaa
* Multia
* Petäjävesi
* Pihlajavesi
* Suolahden kauppala
* Toivakka
* Uurainen
* Äänekosken maalaiskunta
* Äänekosken kauppala
Kihlakunnan ulkopuolella oli Jyväskylän kaupunki.

Kihlakunnan maapinta-ala oli 4&nbsp;765,17 km² (1.1.1938), ja sen väkiluku oli 63&nbsp;847 henkeä (31.12.1939).

## Lähteet
Kuortaneen kihlakunta

**Kuortaneen kihlakunta** () on entinen Suomen kihlakunta, joka sijaitsi Vaasan läänissä. Kuortaneen kihlakunta muodostettiin muutamasta Korsholman pohjoiseen voutikuntaan kuuluneesta kappelikunnasta sekä Korsholman itäisen voutikunnan läntisestä puolikkaasta 1835.

Vuonna 1940 kihlakuntaan kuuluivat seuraavat kunnat:
* Alajärvi
* Alavus
* Evijärvi
* Kortesjärvi
* Kuortane
* Lappajärvi
* Lehtimäki
* Soini
* Töysä
* Vimpeli
* Virrat
* Ähtäri

Kihlakunnan maapinta-ala oli 6 498,21 km² (1.1.1938), ja sen väkiluku oli 80 482 henkeä (31.12.1939).

## Lähteet
Viitasaaren kihlakunta

**Viitasaaren kihlakunta** () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
* Kannonkoski
* Karstula
* Kinnula
* Kivijärvi
* Konginkangas
* Kyyjärvi
* Pihtipudas
* Pylkönmäki
* Saarijärvi
* Sumiainen
* Viitasaari

Kihlakunnan maapinta-ala oli 6 937,58 km² (1.1.1938), ja sen väkiluku oli 53 722 henkeä (31.12.1939).

## Lähteet
Shorty Rogers

**Shorty Rogers** (14. huhtikuuta 1924 Great Barrington, Massachusetts – 7. marraskuuta 1994 Van Nuys, Kalifornia) oli yhdysvaltalainen jazztrumpetisti ja -flyygelitorvensoittaja. Hän toimi myös sovittajana jazzissa ja elokuvastudioilla. Hän teki yhteistyötä Will Bradleyn, Red Norvon, Woody Hermanin ja Stan Kentonin kanssa. Hän johti myös Giants-kokoonpanoaan, jonka laajuus vaihteli kvintetistä nonettiin ja big bandiin. Tämän kokoonpanon kanssa Rogers teki useita West Coast jazz -tyylisiä levytyksiä.

Vuodesta 1962 lähtien Rogers sävelsi melkein yksinomaan televisioon ja elokuviin, mutta vuonna 1982 hän teki comebackin jazzmuusikkona. Hän organisoi uudelleen Lighthouse All-Starsin ja johti sitä.

## Lähteet

## Aiheesta muualla
*
Claude Williamson

**Claude Williamson** (18. marraskuuta 1926 Brattleboro, Vermont – 16. heinäkuuta 2016) oli yhdysvaltalainen bop-pianisti. Hän sai vaikutteita Bud Powellilta. Hän on trumpetisti Stu Williamsonin nuorempi veli. Claude aloitti pianonsoiton 7-vuotiaana, sai klassisen koulutuksen ja opiskeli New England Conservatoryssa. Vuonna 1947 Williamson työskenteli Charlie Barnetin orkesterin kanssa. Tämän jälkeen hän teki yhteistyötä Red Norvon kanssa, Barnetin big bandin kanssa ja June Christyn kanssa.

1950-luvulla Williamson teki säännöllistä yhteistyötä Bud Shankin ja Howard Rumseyn Lighthouse All-Starsin kanssa. Hän myös johti omia triojaan ja toimi studiomuusikkona. Hän johti sessioita muun muassa Capitol Recordsille.

## Lähteet
Schülerschanze

**Schülerschanze** tarkoittaa seuraavia:

*Schülerschanze, hyppyrimäki Hinterzartenissa Saksassa
*Schülerschanze, hyppyrimäki Oberhofissa Saksassa
*Schülerschanze, hyppyrimäki Oberhofissa Saksassa.
San Cristóbal de La Lagunan katedraali

**San Cristóbal de La Lagunan katedraali** () on roomalaiskatolinen katedraali. Se sijaitsee San Cristóbal de La Lagunan kaupungissa Teneriffalla Kanariansaarilla. Kaupunki on Unescon maailmanperintökohde.

Kirkon rakentaminen alkoi 1511. Se on kolmelaivainen mudéjar-tyylin rakennus. Torni lisättiin 1600-luvulla. Seurakuntakirkosta tuli myöhemmin katedraali, kun Teneriffasta muodostettiin oma hiippakuntansa. Katedraali valmistui vuonna 1915.

## Lähteet

## Aiheesta muualla

*San Cristóbal de La Lagunan hiippakunta
Kalevan pikatalot

**Kalevan pikatalot** olivat Tampereella Kalevankankaalla sijainneita puurakenteisia asuintaloja, jotka rakennettiin sodan jälkeen helpottamaan asuntopulaa. Ensimmäinen kymmenen talon ryhmä, jossa oli yhteensä 60 asuntoa, rakennettiin 1944–1945 ja toinen samankokoinen kymmenen talon ryhmä 700 metriä ensimmäisestä ryhmästä itään vuonna 1946. Taloryhmä tunnettiin myös ”Intiaanikylän” nimellä.

Kustannusten säästämiseksi asuntojen koko oli supistettu 21,5 neliömetriin ja rakennuksista jätettiin pois sisävesijohdot ja kellarikerrokset. Vesi saatiin ulkovesiposteista ja taloilla oli yhteinen pesutupa ja sauna.

Pikatalojen paikalla oli aiemmin ollut Venäjän armeijalle vuonna 1914 rakennettu kasarmialue, jolla sijaitsi Suomen sisällissodan jälkeen Kalevankankaan vankileiri. Kasarmin viimeiset puiset parakit purettiin talvisodan jälkeen.

Viimeiset pikatalot purettiin 1995.

## Lähteet
* Koskesta voimaa -sivusto: Kalevantien ja Nekalan pikatalot
* Tampereen vankileiriä muistetaan: Suomi oli 1918 vankileirien saaristo, Verkkouutiset 8.5.1998

## Aiheesta muualla
* Yle Areena: Kadonnut Tampere - Pikatalot helpottivat asuntopulaa, esitetty 5.4.2011
Timber (Pitbullin kappale)

**Timber** on amerikkalaisräppäri Pitbullin kappale, jolla duetoi myös laulaja-lauluntekijä Kesha. Se julkaistiin 7. lokakuuta 2013 Pitbullin Meltdown-EP:n johdantosinglenä. Kappaleen tuottivat Dr. Luke, Cirkut, Sermstyle, sekä Nick Seeley. Kappale interpoloi tanskalaisen harmonikon, Lee Oskarin vuoden 1979 kappaletta "San Francisco Bay", jonka sanoittivat Lee Oskar, Keri Oskar, ja Greg Errico.

"Timberillä" soittaa taustalla teksasilainen harmonikko Paul Harrington koko kappaleen ajan. Häntä käskettiin jäljitellä War-yhtyeen harmonistia, Lee Oskaria.

## Lähteet
MLS-kausi 1997

**Pohjois-Amerikan jalkapalloliigan MLS:n toinen kausi** pelattiin vuonna 1997. Sarjassa pelasi samat 10 joukkuetta kuin edellisenä kautena, kaikki tulivat Yhdysvalloista. Joukkueet jaettiin maantieteellisesti kahteen viiden joukkueen konferenssiin. Lohkojen neljä parasta selviytyivät MLS Cupiin, jonka voittaja oli liigan mestari. Mestaruuden voitti D.C. United.

## Sarjataulukot
### Itäinen konferenssi

### Läntinen konferenssi

### Liigan sarjataulukko

## MLS Cup
Kahdeksan parasta joukkuetta selviytyivät MLS-cupiin, jonka voittaja oli koko liigan mestari. Konferenssin välierissä ja finaaleissa jatkoon pääsyyn vaadittiin kaksi voittoa. MLS-cupin loppuottelu pelattiin yksiosaisena.

## Lähteet
Jana Kask

**Jana Kask** (s. 11. marraskuuta 1991) on virolainen laulaja, joka voitti Idols-formaattiin perustuvan *[[Eesti otsib superstaari]]* -kilpailun toisen tuotantokauden vuonna 2008. Kask kohtasi kilpailun finaalissa Arno Suislepin voittaen 52,9% äänimäärällä. Kaskin ensimmäinen studioalbumi *[[Face in the Mirror]]* julkaistiin vuonna 2009.

Vuonna 2011 Kask osallistui Eesti Laul -kilpailuun. Hän eteni kilpailussa finaaliin, mutta hävisi Getter Jaanille.

Kask asuu nykyään Espoossa Suomessa ja on vaihtanut laulukielensä virosta ja venäjästä englanniksi.

## Diskografia
* *[[Face in the Mirror]]* (2009)

## Lähteet
One MC, One Delay

**One MC, One Delay** on suomalaisen hip hop-yhtye Don Johnson Big Bandin kappale heidän toiselta, Breaking Daylight-studioalbumiltaan. Sen julkaisi Beat Black albumin ensimmäisenä singlenä 21. huhtikuuta 2003. Kappaleelle on tehty myös musiikkivideo, joka julkaistiin virallisesti lukuisilla musiikkikanavilla saman vuoden aikana singlen kanssa sekä videopalvelu YouTubessa elokuussa 2011. Kappale nousi singlelistan 2. sijalle.

## Kappalelista

**CD Single**

* 1. One MC, One Delay - 3:10

**Digitaalinen lataus**

* 1. One MC, One Delay - 3:10
* 2. One MC, One Delay (Kiva Milk Energy Remix) - 5:14

## Listasijoitukset

## Lähteet
Gunilla Bese

**Gunilla Bese** (n. 1475–1552 tai 1553 Benhamra, Vadan pitäjä, Ruotsi) oli Viipurin linnanpäällikkö 1511–1513.

Besen vanhemmat olivat valtaneuvos Juhana Bese ja Karin Gädda. Hän saapui Viipuriin 1499 miehensä Eerik Tuurenpoika Bielken mukana, joka oli saanut läänityksekseen Viipurin ja Savonlinnan. Bielken kuoltua 1511 Bese toimi linnanpäällikkönä tilanteessa, jossa venäläiset olivat uhanneet rikkoa 1510 solmitun välirauhan. Bese ryhtyi omatoimisesti rauhanneuvotteluihin ja sodan uhka väistyi. Kun Ruotsin valtaneuvostossa valtaa pitänyt puolue päätti antaa Bielken läänitykset Niilo Bonpoika Gripille, lastensa etua valvonut Bese kieltäytyi päästämästä tätä Viipuriin. Kirjeenvaihto Hämeenlinnassa oleskelleen Sten Sturen kanssa johti siihen, että Bese sai pitää läänityksensä vuoteen 1513, jolloin hän luovutti ne vävylleen Tönne Erikinpoika Tottille, saatuaan vastineeksi muita läänityksiä Ruotsista. 

## Lähteet
*  Sivu 64.
Oi (yritys)

**Oi** (ennen **Telemar**) on brasilialainen televiestintäyritys. Oi on Brasilian suurin ja Etelä-Amerikan toiseksi suurin televiestintäyritys. Yritys on listautunut sekä Bovespaan että New Yorkin pörssiin. 

## Lähteet
Valentin Granatkin -turnaus

**Valentin Granatkin -turnaus** (, *Memorial Granatkin*) on vuosina 1981–1992 sekä jälleen vuodesta 2001 lähtien Venäjällä järjestetty nuorten jalkapalloturnaus, joka on tarkoitettu alle 18-vuotiaille pelaajille. Kaksi ensimmäistä turnausta pidettiin Moskovassa, jonka jälkeen pelipaikkana on ollut Pietari.

Turnaus on nimetty venäläisen jalkapalloilijan Valentin Granatkinin (1908–1979) mukaan. Hän toimi muun muassa Kansainvalisen jalkapalloliiton FIFA:n varapresidenttinä vuosina 1946–1950.

## Turnauksen mitalistit 1981–1992 ja 2001–2019

## Lähteet
*Valentin Granatkin -turnauksen kotisivut
Suomen alle 18-vuotiaiden jalkapallomaajoukkue

**Suomen alle 18-vuotiaiden jalkapallomaajoukkue** edustaa Suomea kansainvälisissä jalkapallon alle 18-vuotiaiden maajoukkuekilpailuissa. Se toimii Suomen Palloliiton alaisuudessa. Vuonna 2014 joukkueeseen voidaan valita 1. tammikuuta 1996 ja jälkeen syntyneitä.

## Lähteet

## Aiheesta muualla
*U18-maajoukkue Suomen Palloliiton sivuilla
Lisandro Ezequiel López

**Lisandro Ezequiel López** (s. 1. syyskuuta 1989 Villa Constitución, Argentiina) on argentiinalainen jalkapalloilija. Hän edustaa kotimaassaan Boca Juniorsia lainalla portugalilaisseura Benficasta ja on pelipaikaltaan keskuspuolustaja.

## Seurajoukkueura
Heinäkuussa 2010 López siirtyi ilmaisella siirrolla Arsenal de Sarandíin. Hän onnistui vakiinnuttamaan pelipaikkansa jo alkuvaiheissa joukkueen avauskokoonpanossa.

Hänen vakuuttavat esityksensä saivat huomioita muun muassa eurooppalaisissa joukkueissa. 10. heinäkuuta 2013 López teki viisivuotisen sopimuksen portugalilaisen Benfican kanssa. Sopimus sisältää 35 miljoonan euron purkupykälän. Kaudeksi 2013–2014 hänet lainattiin espanjalaisseura Getafeen.

## Lähteet

## Aiheesta muualla
* Lisandro Lópezin tilastot National Football Teams -sivustolla